《得旨与郡归自浙东余成卿王贯之叶德还追送至》
宋代·虞俦

怀抱连宵得好开，莫愁波浪与尘埃。
中年已是难离别，此地何妨数往来。
送我扁舟宁作远，唤人归鸟苦相催。
邈然后会知何处，更欲临分把一杯。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。